《塞上》
明代·郑善夫

沙黄草白云色寒，汉主追兵青海湾。后命连催羽林骑，前军飞度玉门关。

南郊礼乐终难废，北狩旌旗何日还。李牧昔时惟自守，暮年牧马到阴山。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。